b'\n_START_ARTICLE_\nAschehougs leksikon\n_START_PARAGRAPH_\nAschehougs Leksikon var en forts\xc3\xa6ttelse og udvidelse af den elektroniske udgave af Lademanns Leksikon, der blev overtaget af Aschehoug Dansk Forlag A/S, et datterselskab i Egmont gruppen. Leksikonet omfattede ca. 90.000 artikler, 850.000 billeder samt masser af multimedieklip, og blev l\xc3\xb8bende udvidet._NEWLINE_Ligesom det var tilf\xc3\xa6ldet med den elektroniske version af Lademanns Leksikon, var ogs\xc3\xa5 Aschehougs Leksikon et betalingsleksikon. Artiklerne i leksikonet var korte og pr\xc3\xa6cise, og navigationen inden for leksikonet var nem og hurtig. \xc3\x98nskede man mere dybtg\xc3\xa5ende information, var det imidlertid n\xc3\xb8dvendigt at supplere informationerne fra Aschehougs Leksikon med andre informationskilder._NEWLINE_I\xc2\xa0 november 2011\xc2\xa0meddelte forlaget Aschehoug at man lukkede opslagsv\xc3\xa6rket Aschehoughs Leksikon p\xc3\xa5 internettet. _NEWLINE_Dermed var et af de mest udbredte danske opslagsv\xc3\xa6rker ikke l\xc3\xa6ngere tilg\xc3\xa6ngeligt.'